Shoprite-stakers glo kontrakwerkers - Maroela Media
Shoprite-stakers glo kontrakwerkers
Die winkelgroep Shoprite het Woensdag gesê stakende National Transport Movement (NTM)-werkers is nie werknemers van die maatskappy nie, maar deel van ŉ diensverskaffer wat op kontrakbasis werk.
NTM het Dinsdag in ŉ kennisgewing gesê Shoprite, Checkers, U-Save en Hungry Lion-winkels sou alles gesluit word as gevolg van ŉ loondispuut.
“Hierdie werknemers is nie deel van die Shoprite Groep nie. Hulle is werknemers van ŉ diensverskaffer wat ŉ kontrak met die groep het om spesifieke dienste te lewer,” het Shoprite gesê.
Die vakbond voer aan Shoprite, sy filiale en arbeidsmakelaars betaal sommige werknemers R400 per week en dat die werkers dié bedrag as “armoede-lone” verwerp.
“Die groep bevestig dat hy ŉ afskrif van die kennisgewing deur die vakbond ontvang het en dat werknemers van die diensverskaffer sedert Mei 2018 by die groep se Centurion-verspreidingsentrum staak,” het Shoprite Holdings gesê. “Ons winkels het vanoggend hul deure oopgemaak vir normale bedrywighede.”
Oom het haar glo as seksslaaf aangehou
NTM slaan sy naam dus met ‘n plank!Ha-ha!
Ja, is jy nie effe misplaas/oningelig/dof as jy nie weet by wie jy chaos moet veroorsaak om jou buitensporige eise af te dwing nie?
Hierdie gaan net weer oor anargie. Sien dit net raak mense. Erens gaan die weermag ingryp en dan gaan almal verbaas wonder oor wat nou
Dina · 1 jaar gelede
Daar is n spelfout in die 2de paragraaf
Cyril Blackburn · 1 jaar gelede
O, gits! Ons vra om verskoning vir die tikfout wat oorgesien is! Die artikel is reeds gewysig.
GM · 1 jaar gelede
Dis snaaks hoe almal altyd werk soek, en bereid is om vir watookal te werk, en dan kom die unies…
mens kan net lag…..hierdie unies weet regtig nie wat hulle wil he nie,verteenwoordig mense en weet nie eers vir wie daai mense werk nie…lol…klomp clowns…..nou moet iemand anders weer die skuldige wees en het niks met hulle te doen nie.